چیئرمین اسلامی نظریاتی کونسل پاکستان:

ایران عالم اسلام کا رول ماڈل ہے

اسلامی نظریاتی کونسل پاکستان کے چیئرمین نے اسلامی جمہوریہ ایران کو شیعہ سنی اتحاد کا کامیاب رول ماڈل قرار دیا ہے۔

خبر کا کوڈ: ۴۳۷۷۶۶

تاریخ: ۲۷ بهمن ۲۰۱۸ - ۲۱:۵۸

رسا نیوز ایجنسی کی رپورٹ کے مطابق، پشاورمیں وحدت اسلامی کانفرنس سے خطاب کرتے ہوئے ڈاکٹر قبلہ ایاز نے کہا کہ اسلام دشمن قوتیں اپنے مفادات کی خاطر مسلم ممالک کو آپس میں لڑانے کی کوشش کر رہی ہیں۔

انہوں نے کہا کہ اتحاد امت کے حوالے سے اسلامی ممالک کو ایران کو رول ماڈل بنانا چاہیے۔

انھوں نے مسلمانوں کے درمیان اتحاد کو وقت کی اہم ترین ضرورت قرار دیتے ہوئے کہا کہ مسلمانوں کے درمیان تفرقہ اندازی کی سازشوں کو ناکام بنانا تمام مسلمانوں کی ذمہ داری ہے۔

قبلہ ایاز نے کہا کہ ایران کے عوام نے دشمان اسلام کے مقابلے میں استقامت اور مزاحمت کے راستے میں بے پناہ مشکلات برداشت کی لیکن انقلابی امنگوں سے ذرہ برابر قدم پیچھے نہیں ہٹایا۔

قابل ذکر ہے کہ پشاور میں منعقدہ وحدت اسلامی کانفرنس میں صوبے خیبر پختونخوا کے اہم سیاسی، مذہبی اور ادبی شخصیات نے بھی شرکت کی۔ /۹۸۸/ ن۹۴۰